Guvernului României va acorda un nou pachet de ajutor pentru Republica Moldova.
Acest sprijin vizează exportul de energie în partea stângă a Prutului și sprijinirea proiectelor din domeniul educației.
„O altă decizie majoră vizează noul pachet de ajutor pentru Republica Moldova, adoptat prin ordonanță de urgență. În primul rând, continuăm exportul de energie, măsură esențială pentru supraviețuirea economică a fraților noștri. Astfel, planul Rusiei de a îngenunchea Republica Moldova folosind arma energiei a eșuat! Al doilea palier de sprijin este educația, ca parte a acordului nostru bilateral”, a anunțat premierul Marcel Ciolacu, înainte de ședința Guvernului de la București de joi, 23 mai.